google/wiki40b huggingface dataset:
Grytten kirke

Tidligere kirker

Kirken ble bygd fra restene av en eldre kirke, som opprinnelig stod mellom den gamle prestegården på «Grytina» («Gryttina») og Brønnsletta. Denne kirken måtte rives fordi den var truet av å bli begravd i sand. To dalfører møtes ved det opprinnelig kirkestedet, og sideelven Istra munner ut i Rauma nedenfor det gamle kirkestedet. Kirkestedet lå på vestsiden av elven Rauma som har gravd seg ned i terrenget slik at elvebredden er høy og bratt opp mot det gamle kirkestedet. Fra 1600-tallet var det, trolig på grunn av uthogging av skog, stor sandflukt som dekket til kirkestedet og terrenget rundt med høye sanddyner. Arkeologiske undersøkelser i 1983 avdekket ruinene av kirken oppført i 1728 og murene av eldre tredje kirke på Grytina. Trekonstruksjonene funnet på stedet gir inntrykk av jordgravde vegger, selv om funnene er usikre. Da Gryttenveien (fylkesvei 174) ble utbedret, ble det avdekket et stort gravfelt fra jernalder. Dette gravfeltet ligger nær og med synskontakt fra kirkestedet. Nær det gamle kirkstedet på Grytten gård ble det også påvist en mulig båtgrav. Kirken er nevnt første gang i 1364 som sognekirke. Grytina eller Grytten gård kan i middelalderen ha vært en naturlig samlingsplass, gården Devold som var vertskap for Romsdalsmarkedet ligger på andre siden av elven. Den var ikke bro og folk ble fraktet over elven med båt. Har trolig vært tre kirker på Grytina, dagens kirke på Veblungsnes er den fjerde.

Interiøret

Kirken har prekestolalter: Alteret med prekestolen er satt rett på hovedgulvet uten noen forhøyning med benkene tett inntil. Åttekanten brukt på denne måten samler prest og menighet tett sammen. Også dette er bygd med Sør-Fron kirke som forbilde, men noe forenklet. En del elementer er slavisk kopiert. Der Sør-Fron kirke over altertavlen har innsatt to tiloversblevne voluttkonsoller fra den gamle prekestolen, har Grytten kirke fått nylaget slike konsoller ved byggingen. Sør-Fron kirke har øverst på alterveggen en oval strålekrans hvori er skrevet Guds navn på hebraisk - Jahve. De som bygde Grutten kirke må ha misoppfattet dette til å være et årstall, for i Grytten kirke er det årstallet for kirkens bygging som er omgitt av de guddommelige stråler.
På galleriet i kirka henger et krusifiks som trolig er fra slutten av 1200-tallet.

Veikirke

Kirken er åpen som veikirke om sommeren.
Mussardia

Utseende

En middelsstor, kraftig, brunspraglete trebukk. Antennene er litt kraftige, noe lengre enn kroppen. Pronotum er omtrent så langt som bredt, firkantet, med en pigg midt på hver sidekant. Dekkvingene er avsmalnende bakover.

Levevis

Disse billene har larver som lever i død ved.

Utbredelse

Arten er lever i Vest- og Sentral-Afrika (kjent fra Elfenbeinskysten, Kamerun og Den demokratiske republikken Kongo).
Cacodrotus

Utseende

Stenoderini er middelsstore, lange og tynne trebukker. Antennene er lange og tynne, pronotum forholdsvis smalt og tilsmalnende forover.

Utbredelse

Slekten er endemisk for New Zealand.
Kikert

Populærkultur

Det norske reggaebandet Manna har ei låt som heter "Kikerter og ris" der de hyller kikerter som et vegetarisk alternativ til kjøtt. Låten er utgitt på bandet sitt andre album "Flamma" fra 2009.
Brannen i Colosseum kino 1963

Brannen i Colosseum kino 1963 brøt ut om formiddagen 15. februar 1963. Bygningens størrelse og mengden av ildsfarlig materiale gjorde at brannen i omfang og voldsomhet kunne måle seg med mange av de store bybrannene i gamle dager. Brannen ble varslet ca. kl 9.45. En time senere falt den veldige kobberkuppelen, og Skandinavias største kinobygning var forvandlet til en ruinhaug. Brannfolkenes snarrådighet og fysiske hurtighet – samt ren flaks – gjorde at brannen ikke krevde menneskeliv, og ingen ble skadet.
Kinoen ble gjenoppbygget etter brannen, men har også senere vært rammet av flere branner, som imidlertid ikke har forvoldt nevneverdige skader.

Forløpet

Da  kinomaskinisten skulle forberede prøvekjøringen av filmen Mytteriet på Bounty, ble det oppdaget brann i sceneteppet. Brannen ble varslet kl. 9.45. Biler fra fem brannstasjoner ankom raskt. Røykdykkere rykket inn og angrep ilden fra alle kanter. Andre brannfolk kom seg opp på taket for å hakke hull i kuppelen og forsøke å slukke derfra.
       Brannen spredte seg hurtig, men oppførte seg i første omgang som en «normal» brann. Den nådde så frem til et lager nitratfilm. Når slik film brenner, utvikler den sitt egen oksygen ved brann så brannen blir umulig å slukke, og 20 tonn film kan forbrenne fullstendig på 3 minutter. Deretter utviklet brannen seg eksplosjonsartet. Brennende gjenstander begynte å falle ned fra taket. Røykdykkerne rakk så vidt å komme seg ut før kuppelen på 42 m ca. kl. 1045 – nøyaktig en time etter at brannen ble varslet – vrengte seg i et ildhav og falt ned i bygningen. Da kuppelen falt, var lufttrykket så voldsomt at den tunge kinodøren ble blåst av hengslene, og røykdykkeren ble kastet ut. Deretter kom motstøtet, som antagelig ville ha suget røykdykkeren inn i flammene om han ikke hadde ligget på isen. Også brannfolk i en høy stige på utsiden rakk å komme seg ned i siste øyeblikk. Ingen kom til skade i brannen.

Etter brannen

Etter brannen ble Colosseum vedtatt gjenoppbygget. Men alt 21. november 1963 oppstod en ny brann i den halvferdige bygningen. Brannen oppsto i forbindelse med isolasjonsarbeider, men skadene var ubetydelige, og brannen fikk små følger for byggingen rent tidsmessig. 12. september 1964 ble kinoen gjenåpnet. 12. oktober 2015 brøt det ut brann i taket, nær et ventilasjonsanlegg, hvor takpapp og trepaller stod i full fyr. Ca. 100 mennesker ble evakuert. Brannen ble raskt slukket, og skadene var små.
Bjarki

Etymologi

Bjarki har opprinnelse som en norrøn kjæleform av Biǫrn, «bjørn». Bjarki kan også være en maskulin form av Bjørk.
Bjarke er en nyere dansk form av navnet.
Kai Møller

Utmerkelser

Kai Møllers vei i Fredrikstad er oppkalt etter ham.
Exaile

Exaile er et fritt musikkavspillings-program for GNU/Linux-systemer som har som mål å være lik KDEs Amarok, men basert på GTK+ istedenfor Qt-grensesnittet som Amarok bruker
Exaile er skrevet i Python og bruker pyGTK for grensensnitt. Den bruker GStreamer for lydavspilling og Mutagen for å lese/skrive metadata fra filene.
Lotan (Israel)

Lotan (hebraisk skrift לוֹטָן) er en reform-kibbutz i Arabahdalen i Negevørkenen sør i Israel. Den ble grunnlagt i 1983 av idealistiske israelske og amerikanske ungdommer som sammen bygde et samfunn basert på pluralisme, sosial likhet og kreative jødiske verdier mens de vernet om miljøet. Navnet på kibbutzen kommer fra «en av sønenen til Seir». (Første mosebok 36:20). Samfunnet har over 150 innbyggere fra flere steder i verden.
Småplystreand

Biologi

Småplystreand måler cirka 38–42  cm og veier typisk 450–600 g. Arten er med det minst blant plystreendene. Kjønnene er tilnærmet identiske, men ungfugler er dusere utfarget.
Fjærdrakten er ganske uniform nøttefarget rødbrun. Litt lysere nøttebrun i kinnene og noe mørkere i en bred rand fra basen av overnebbet og over hodet (der den breier seg noe ut, for å smalne) ned i nakken. Øynene er mørke og er innfattet i en lysegul øyering. Halsen har et mørkere mellert innslag, mens fargen blir noe mer nøttefarget rødlig nedover brystet og buken. Undergumpen er hvit. Oversiden og vingene mørkere brun med fjær som her lysere kanttrim. Undervingene er mørke, nærmest sorte. Nebbet er gråsort og har en liten krok ytterst.
Arten regnes som standfugl og opptrer mest vanlig i grunne våtmarksområder som er omkranset av trær, som arten vagler seg i når fuglene hviler. Den imidlertid også opptre i områder uten trær, herunder også i villaområder og lignende, såfremt det finnes naturlig vann der. En liten populasjon i Kina og kanskje også i Pakistan trekker trolig sørover om vinteren.
Fuglene eter mest gress, herunder både vill og kultivert ris, frø og skudd fra ulike akvatiske planter med mer. Men ulikt andre plystreender, kompletterer arten i større grad dietten med proteiner fra små bløtdyr, spesielt ferkvannssnegler, men også fisk, frosker og ormer. Arten er helst om natten eller tidlig om morgenen eller på kvelden. Eting på dagtid er sjelden og skjer som regel bare i hekketiden. Fuglene opptrer i par eller små grupper i hekketiden, men utenom kan de opptre i enorme flokker på opp mot 5 000 individer.
Hekketiden henger sammen med regntiden og varierer derfor med utbredelsen. I enkelte sesonger kan det forekomme to kull når forholdene er maksimale. Hekkingen foregår i løselige kolonier, der redene ofte ligger med cirka 60 meters avstand. Redet bygges av kvist og gress og fôres med dun. Noen reder kan ha tak og sideinngang. Redene plasseres som oftest i trær, omkring 7 meter over bakken. Av og til kan de også ta ibruk hulrom i trær eller bygge det på bakken. Hunnen leger som regel 7–17 (i snitt ti) elfenbensfargede egg, men av og til færre. Inkubasjonstiden tar cirka 22–30 dager og begge foreldrene ruger. Det er uvisst hvor lang tid det tar før avkommet får full fjærdrakt. Man antar imidlertid at avkommet kan reprodusere omkring ett år gamle.
Kneippbrød

Kneippbrød er brød av sammalt hvetemel. Det er oppkalt etter den tyske presten og legen Sebastian Kneipp (1821–1897), som ellers var kjent for sin «vannkur» (Kneippkuren). Kneippbrødet kom til Norge etter at forlagsbokholder Søren Mittet fikk med seg brødoppskriften etter et kuropphold i Bayern. Baker Hansen i Oslo fikk i 1895 dr. Kneipps lisens til å bake og selge brødet. Navnet ble deretter raskt kopiert av andre bakerier. Kneippbrød var også en av de sentrale elementene i Oslofrokosten, opphavet til den norske matpakkekulturen, som ble servert alle skolebarn i Oslo-området fra 1935. Dr. Kneipps originale oppskrift inneholdt mer grovt mel enn det som anvendes i dagens kneippbrød.
I dag spiser nordmenn mest brød i Europa og kneippbrødet er det desidert mest bakte brødet. I 2006 ble det solgt over 60 millioner ferske kneippbrød i Norge, noe som tilsvarte at hver nordmann spiste mer enn ett kneippbrød i måneden. 
Navnet kneippbrød er mest kjent i de skandinaviske landene, men i de senere årene har navnet dukket opp i Tyskland som en varemerkebeskyttet betegnelse på spesialbrød og –mel.
100 g kneippbrød inneholder ca. 10 g protein og 53 g karbohydrater og gir 1100 kJ (260 kcal) energi.
Trogolegnum pseudambulyx

Utseende

En stor, brunlig svermer med sterkt reduserte munndeler. Forvingen er lysbrun, tydelig sigdformet og med ujevn ytterkant, bakkanten er noe innbuktet innenfor bakhjørnet. Vingen er uten tydelige tegninger bortsett fra et kort, brunt tverrbånd nær roten. Bakvingen er rosa.

Utbredelse

Arten er utbredt i Mexico.
Haris Radetinac

Karriere

Radetinac ble født i Serbia, og flyttet til Linköping i Sverige som 15-åring. Han begynte å spille for den lokale klubben Linköpings FF, og ble etterhvert en del av førstelaget i nivå fire i svensk fotball. I 2007 ble han hentet til Åtvidabergs FF, som spilte i Superettan, og han ble umiddelbart en del av førstelaget. I løpet av sine fem år i klubben misset han kun fem seriekamper. Til tross for at klubben han spilte for, kvalifiserte seg til spill i Allsvenskan etter 2011-sesongen, gikk Radetinac til Allsvenskan-klubben Mjällby AIF etter sesongen.
I løpet av sommeren 2013 ble Radetinac tilbudt kontrakt med Stockholms-klubben AIK, men han signerte heller for rivalene Djurgårdens IF.
Aegus (s.str.) amplus

Utseende

En middelsstor til ganske stor (23-50 millimeter), avlang, noe flat, blankt svart hjortebille. Hannen har stort, bredt hode og store, brede, sigdformede kjever som oftest har to tenner på innersiden, én innoverrettet ved roten og en skrått oppover- og innoverrettet litt lenger ute. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er halvblankt, nokså tett punktert. Pannen er bredt og grunt, V-formet innbuktet foran, med en liten tann på hver side av innbuktningen. Midt mellom fasettøyet og denne tannen er det et kort horn. Hodet er ikke utvidet bak fasettøynene, tinningene ganske korte. Pronotum er avrundet rektangulært, bredere enn langt, tett og kraftig punktert langs kantene. Dekkvingene er jevnbrede med fine, skarpe punktstriper, kraftig punkterte ved roten og langs ytterkanten. Beina er svarte. Hunnen er mindre enn hannen uten forstørret hode og kjever, kroppen er tett og kraftig punktert og nokså blank.

Levevis

Som de fleste andre hjortebiller lever larvene i morken, død ved.

Utbredelse

Arten er utbredt i Myanmar, Thailand og Laos.
Klasses julkalender

Klasses julkalender («Klasses julekalender») er et svensk barneprogram som ble sendt som julekalender i Sveriges Television 29. november–24. desember 1992. Serien handler om Klasse Möllberg som bodde i et lite stabbur i skogenes høyeste gran. Han hadde det spesielt gøy når han spilte gitar.
Linn Gossé

Senior

Linn debuterte på det norske A-landslaget 27.09.05, 19 år gammel mot Portugal. Etter over sju år ute i kulda fikk endelig Linn sjansen for Norge i et mesterskap i EM 2012, da Kari Mette Johansen valgte å gi seg på landslaget etter OL 2012.

Junior

Linn debuterte på det norske juniorlandslaget 10. mai 2002 hjemme mot Tyskland, 16 år gammel. Hun scorte 5 mål.
Hun har kamper for juniorlandslaget til Norge fra 2002 til 2005.
Linn noterte seg 105 scoringer på 31 kamper for Norge sitt juniorlandslag

Ungdom

Linn spilte sin første kamp for det norske ungdomslandslaget 12. mai 2002 hjemme mot sverige. Hun scorte 1 mål.
Linn har 3 kamper og 7 mål for Norge sitt ungdomslandslag.

Rekrutt

Linn spilte sin første kamp for Norge sitt rekruttlandslag 24. september 2009 mot Japan. Norge tapte kampen 22-24, men Linn scorte 2 mål.
Linn har per 29. mars 2015 6 kamper og 29 scoringer for Rekruttlandslaget.
Anhuiuniversitetet

Anhuiuniversitetet (kinesisk: 安徽大学, pinyin: Ānhuī Dàxué) er et universitet grunnlagt i 1928 i Kina. Det ligger i Hefei, hovedstad i provinsen Anhui.
Anhuiuniversitetet tilhører satsningsprogrammet Prosjekt 211 og hadde i 2005 rundt 35.000 studenter og knapt 2.500 vitenskapelig ansatte.
Machine Machine Records

Machine Machine Records var et plateselskap i Trondheim, startet i 1997 av Tor Erik Munkvold og Kjell Eirik Jakobsen. Machine Machine Records ga ut plater med artister som The Nomad Nipples, Basaflak og Askil Holm, samt samlerserien We Are Hello som blant annet ga ut artister som Gåte, Lasse Marhaug, Schtimm i samarbeid med Rec 90.
Machine Machine Records hentet navnet sitt fra det norske Ny Veiv/punkbandet Blaupunkts låt «Maskin Maskin». Under en konsert med The Nomad Nipples opptrådte også Kåre Bernzen fra Blaupunkt som gjesteartist på akkurat «Maskin Maskin».
Machine Machine Records er fortsatt aktivt.
Romanov-Holstein-Gottorp

Romanov-Holsten-Gottorp (tysk: Romanow-Holstein-Gottorp)var en linje av det nordtyske fyrstehuset Oldenburg som regjerte Russland fra 1762 frem til revolusjonen i 1917. Romanov-Holsten-Gottorp nedstammet kognatisk fra den eldre slekten Romanov, og kom til makten da Carl Frederik av Slesvig-Holsten-Gottorp giftet seg med et kvinnelig medlem av denne slekten.
Trapt

Trapt er et alternativ rock band som kommer fra Los Gatos, California i USA. De holder nå til i Laguna Hills, Los Angeles, California

Historie

Trapt ble startet 1995 med Chris Brown på vokal, Simon Ormandy på gitar, Peter Charrell på bass, og David Stege hamrende løs på trommer. Ikke lenge etter spilte de inn albumene (Amalgamation and Glimpse) for salg på lokale turneer. Dessverre fikk bandet dårlig mottagelse, som resulterte i at Stege forlot bandet.
Bandet fortsatte og spille for Warner Bros. Records og startet opptakene av deres første album, med hjelp fra Robin Diaz som erstattet Stege på trommer (Diaz ble senere erstattet av deres nåværende trommist,, Aaron Montgomery). Den November 22, 2002 bandet debuterte med deres selvtitlete album Trapt som inneholdt totalt 3 singler. "Headstrong" var den første, og den rakk #1 på både USAs Modern Rock-liste og USA Mainstream Rock-liste, i tillegg til #16 på USAs Hot 100, som markerte deres mest suksessfulle hiten deres noensinne, pluss at det ble introsang for WWE Bad Blood i June 2003. Den andre singelen fra albumet, "Still Frame", greide også å nå #1 plass på USAs Mainstream Rock-liste, men greide ikke å nå like langt på de to andre listene. Den tredje og siste singelen, "Echo" (hvis video hadde en gjesteopptreden fra Michelle Trachtenberg) gjorde det best på USAs Modern Rock-liste, med #10. Trapt-albumet fikk platinum-status av RIAA.
Det neste slippet fra bandet etter debut-album var en tre-sangs EP (sluppet 30. mars, 2004) som inneholdt live-versjoner av "Made Of Glass" og "Echo" sporene, i tillegg til en tidligere uhørt sang, "Promise".
Bandets andre fullengde-album ble kalt "Someone In Control", og ble sluppet 13. september, 2005. Den inneholdt tre nye singler, "Stand Up", "Waiting" og "Disconnected (Out Of Touch)". Selv om singlene ikke gjorde det så godt som de så ble sluppet i deres første album, "Stand Up" nådde opp til #4 på USAs Mainstream Rockliste.
Bandet ga ut platen Only Through the Pain den 5. august 2008. På albumet er blant annet sangene «Who's Going Home with you Tonight», «Contagious» og «Wasteland» som også blir spilt av på hjemmesiden til Trapt.
Leotrichillum

Utseende

Små, ovale, høyt hvelvede, brunsvarte skarabider. Oversiden er kledt med korte, lyse børster.

Utbredelse

Arten er kjent fra delstaten Minas Gerais i Brasil.
Hryhorij Vovtsjynskyj

Idrettskarriere

Vovtsjynskyj deltok i sitt første VM ved VM i skiskyting og langrenn for funksjonshemmede 2009 i Vuokatti. Her fikk han én medalje; ukraine fikk bronse på 1x4 +2x5 km stafett i langrenn, åpen klasse. I langrenn individuelt kom han på 5.-plass på 20 km og 13.-plass på 10 km og langrennssprinten. I skiskyting kom han på 4.-plass på 12,5 km og 5.-plass på 3,6 km jaktstart. Året etter deltok han ved Paralympiske vinterleker 2010 i Vancouver. Der deltok han på det ukrainske laget som fikk sølv på 1x4 + 2x5 km langrennsstafett, åpen klasse, og han fikk også bronse på 10 km klassisk stil individuelt. Han kom på 6.-plass på langrennssprinten, og 15.-plass på 20 km. I skiskyting fikk han sølv på 12,5 km og bronse på 3 km jaktstart. 
Ved VM i skiskyting og langrenn for funksjonshemmede 2011 i Khanty-Mansiysk vant han to øvelser i skiskyting; 12,5 km og 3 km jaktstart. Han deltok også på 7,5 km, der han kom på 10.-plass. Han var med og vinne bronsemedalje på 1x4 + 2x5 km i langrenn. På langrennssprinten kom han på 6.-plass, og han kom for øvrig på 7.-plass på 20 km og 11.-plass på 10 km. 
Han fikk to sølvmedaljer ved VM i skiskyting og langrenn for funksjonshemmede 2013 i Sellefteå; han kom på 2.-plass både på 7,5 km og 12,5 km i skiskyting. På 15 km kom han på 6.-plass. I langrenn deltok han kun på sprinten, der han kom på 18.-plass. 
Han representerte Ukraina igjen ved de paralympiske vinterlekene 2014 i Sotsji, der han vant 15 km skiskyting. Han kom på hhv. 7. og 8.-plass på 12,5 km og 7,5 km skiskyting. Han ble slått ut i semifinalen på langrennssprinten, og endte på 9.-plass sammenlagt, og han kom på 16. plass på 10 km fri teknikk.
Hjertesmellere

Utseende

Cardiophorinae er stort sett nokså små og brede smellere. Pronotum er hvelvet, ofte livlig farget i gult eller rødt. Dekkvingene har også ofte fargetegninger. Et særtrekk er at scutellum er hjerteformet.
Arbejdernes Oplysningsforbund

AOF Danmark eller Arbejdernes Oplysningsforbund er et dansk studie- og opplysningsforbund, grunnlagt i 1924. Det er en landsdekkende sammenslutning af 130 kveldsskoler, daghøyskoler og språksentre.
Danske AOF er dannet af Landsorganisationen i Danmark, Socialdemokraterne, Det kooperative Fællesforbund og den danske arbeiderbevegelsens ungdomsorganisasjoner.
Skifertanagar

Utbredelse

Arten forekommer i fuktige fjellskogene i det sørøstlige Peru og Bolivia.
Neomoema

Utseende

En middelsstor, avlang, mørkbrun trebukk. Sidene av pronotum og en sidestripe på dekkvingene er gulhvite, det er også undersiden av hodet og de fremste bukleddene på bakkroppen. Oversiden er fint hårete. Antennene er tynne og litt lengre enn kroppen, pronotum tønneformet uten tenner på sidene, dekkvingene jevnbrede.

Utbredelse

Arten er bare kjent fra Costa Rica.
Alders tids bruk

Alders tids bruk er et rettsinstitutt som er nært beslektet med hevd, men som gir selvstendig grunnlag for å ta over (ekstingvere) eller oppnå rettigheter i fast eiendom. Hensynene bak denne regelen har historisk vært at en anser det som viktig at eiendomsforhold er stabile og ikke preges av stadig uro og omskiftninger. Dersom bruken har foregått over en svært lang periode er det uheldig å rippe opp i dette og det at rette eier ikke har foretatt seg noe er også et argument for å bevare dagens tilstand .
Selv om instituttet i det vesentlige er bygget på samme prinsipper som for hevd, er vilkårene likevel noe ulike. I motsetning til hevd er alders tids bruk ulovfestet . Vilkårene for alders tids bruk er mindre presise enn for hevd, men sentrale vilkår er også her at bruken må ha skjedd i strid med opprinnelig eiers rett, for eksempel langvarig husdyrbeite på annen manns grunn. Videre må hun som krever rett ha vært i god tro, hun kan ikke avlede rett når hun vet at andre har eksklusiv rett til området og likevel tar det i bruk. Det stiles ikke krav til synlige markører for bruken, for eksempel gjerder eller grinder, slik tilfellet er for hevd. Kravene til eksklusivitet, det vil si at en er alene om bruken, og sammenhengende bruk er mindre strenge enn for hevd. En kan for eksempel tenke seg husdyrbeite utøvet av flere bønder innen samme område, og at det inntrer et opphold i beitet på noen år for en eller flere av dem, for eksempel når et bruk legges brakk. Til gjengjeld er "hevdstiden" for alders tids bruk mye lengre enn for hevd - det kreves vanligvis over 100 års bruk.
Bodybuilding under Asialekene 2006

Bodybuilding under Asialekene 2006. Bodybuilding var en av sportene under Asialekene 2006 i Doha i Qatar. Konkurransene ble avviklet 8. til 9. desember 2006. Det ble konkurrert i åtte vektklasser, bare for menn. 94 deltakere fra 25 nasjoner deltok.
Kongepokalvinnere i skiidrett for menn

Dette er ei liste over vinnere av kongepokalen innen skiidrett. Lista omfatter grenene som organiseres av Norges Skiforbund – kombinert, langrenn, hopp, alpint, freestyle og telemarkskjøring, men ikke skiskyting. Legg merke til at før 1963 kunne kongepokalen også tildeles vinnere av andre nasjonale renn enn norgesmesterskapet og Holmenkollrennet.
De mannlige utøverne som er blitt tildelt flest kongepokaler i disse grenene er Simon Slåttvik og Sverre Stenersen, som begge ble tildelt pokalen 14 ganger.
Kun én gang er et lag blitt tildelt kongepokal, i 1962 da BUL fikk kongepokalen for seieren på 3 x 10 km stafett i NM. Kongepokalen på ski er tiltelt utenlandske utøvere i bare én øvelse, Holmenkollrennene (nå verdenscup) i kombinert. Den første utlending som fikk kongepokalen var Sven Israelsson (Sverige) i 1947.
Fontene

Annet

Drikkevannsfontener var en tid ganske vanlige. Spruten ble enten stående permanent, eller utløst ved hjelp av en trykknapp. Noen slike er utstyrt med kjøling, slik at vannet skal smake friskere. Å drikke vann fra en frittstående vannsøyle er mere hygienisk, ressurs- og oppvaskbesparende enn å drikke fra vannkran eller glass.
En del fontener, kilder og brønner sies å ha magisk kraft. De kan oppfylle ønsker. Dette gjelder blant andre Fontana di Trevi, der en må kaste ned en mynt for å sannsynliggjøre at en kommer igjen en annen gang.
Kræmerpynten

Kræmerpynten er det østligste punktet på Kvitøya, Svalbard. Plasseringen på 33° 30' 59'' Ø gjør det også til det østligste punktet i Norge.
Punktet er oppkalt etter Waldemar Hilbert Kræmer (1884–1947), en norsk kaptein og overvintrende fangstmann fra Tromsø som gjorte noen sonderinger rundt øya i 1925.
Vinterligaen

Vinterligaen er en vinterturnering i fotball for jenter og gutter på ungdomstrinnet, fra klubber i Asker, Bærum, Oslo og Buskerud.
Turneringsperioden er fra november til mars, med cirka 70 lag, 30 klubber og 1000 deltakere.
Arrangør er Askerbøringene Idrettslag

Historie

Ved starten i 2009 deltok 8 lag i J13-klassen, alle fra Asker. Siden har turneringen øket til flere årsklasser, og med deltakerlag også fra Buskerud, Bærum og Oslo.
Julens sånger

Julens sånger er et musikkalbum med Vikingarna og Barnkör, utgitt i 1985.